**Gând tăcut**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când cerul

se umple cu șoapte

vino-ncet și mă atinge

cu-o mângâiere

fără să-ți simt adierea...

Când cerul

se umple cu stele

vino-ncet precum misterul

ce așterne perdele de clipe

pe care să le deslușesc.

Când luna

prin lumina ei

ne ademenește la visare

vino-ncet și ia-mi sufletul

cu tine

îngere Dumnezeiesc...

Când ziua

și noaptea se-mbină

vino-ncet și fură-mi visul

să scap de el

să pot dormi în tăcere.

Eu te chem??

Sau tu ai venit să-mi furi

visul de ieri

sau cel de azi??

Nici nu mai știu exact

știu doar că te simt

în jurul meu

fluturând iubirea...